b'\n_START_ARTICLE_\nBarena\n_START_PARAGRAPH_\nAng barena o balibol (Ingles: drill; mula sa Olandes na drillen; brace, brace and bit, auger, gimlet [maliit na barena]) ay isang uri ng kagamitang pambutas ng mga materyales, at nilalagyan o kinakabitan ng talim ng barena (tinatawag ding balibol; bit o drill bit sa Ingles). Karaniwang ginagamit ang kasangkapang ito sa mga gawaing pangkahoy, pangbakal, sa konstruksiyon o pagtatayo ng mga gusali, sa medisina, at iba pa. Mayroon mga barenang kinakamay (hand drill) at may barenang may motor ngunit hinahawakan o sinusuportahan pa rin ng kamay.'